呢間鋪頭之前人氣極盛，成日都要排長長嘅龍，今日經過旺角，見到竟然冇乜人排，就即刻攞咗位先！呢度主要係以唔同形式嘅刺身丼飯為主，食材仲好新鮮添，因為鋪滿左飯嘅表面，多到滿寫咁滯，所以就叫做爆丼！我點左個一番海老蟹盛丼，一黎到已經俾佢嘅份量嚇親，都怕一個人會食唔晒。松葉蟹腳刺身鮮甜味美，完全唔帶腥味。加上蟹刺身獨有嘅質感，oishiiiiiii!牡丹蝦肥美爽口，帶黏性，又係超級鮮甜。最後再以甜美幼滑嘅龍蝦膏同蟹籽拌飯，超滿足！